
VISPĀRĪGA INFORMĀCIJA

1. Iepirkuma identifikācijas numurs: VIAA 2024/17 ERAF RSMT

2. Pasūtītāja nosaukums, adrese un rekvizīti:
Valsts izglītības attīstības aģentūra (turpmāk – Pasūtītājs)
Reģistrācijas Nr.90001800413
Vaļņu iela 1, Rīga, LV-1050
Tālruņa Nr.: 67814322
Faksa Nr.: 67814344
Kontaktpersona: Valsts izglītības attīstības aģentūras Izglītības infrastruktūras projektu departamenta Projektu vadības nodaļas vecākais eksperts Gatis Zvaigzne, t. 67785410, e-pasts: gatis.zvaigzne@viaa.gov.lv.

3. Pasūtītājs iepirkuma procedūru rīko kā centralizētā iepirkumu institūcija atbilstoši Publisko iepirkumu likuma 17. panta regulējumam.

4. Iepirkuma procedūras rezultātā iepirkuma līgumu ar Pretendentu slēgs Rīgas Stila un modes tehnikums (iepirkuma līguma projekta saturā - Pasūtītājs).

5. Iepirkuma procedūra
Atklāts konkurss saskaņā ar Publisko iepirkumu likuma 8. panta pirmās daļas 1. punktu.

6. Pretendents: piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā. Piedāvājumu drīkst iesniegt:
6.1. piegādātājs, kas ir juridiska vai fiziska persona (turpmāk – Pretendents);
6.2. piegādātāju apvienība (turpmāk arī – Pretendents), nolikuma 1. pielikumā ”Pieteikums dalībai iepirkuma procedūrā” norādot visus apvienības dalībniekus. Pretendenta piedāvājumam jāpievieno visu apvienības dalībnieku parakstīta vienošanās:
6.2.1. vienošanās tekstā jāiekļauj:
6.2.1.1. nosacījums, par katra apvienības dalībnieka atbildības apjomu iepirkuma līguma izpildē,
6.2.1.2. galvenais dalībnieks, kurš pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus piegādātāja apvienības dalībnieku vārdā, kā arī saņemt maksājumus no Pasūtītāja;
6.2.2. ja ar piegādātāju apvienību tiks nolemts slēgt iepirkuma līgumu, tad pirms iepirkuma līguma noslēgšanas piegādātāju apvienībai jānoslēdz sabiedrības līgums Civillikuma 2241.–2280. pantā noteiktajā kārtībā un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. Sabiedrības līgumu var aizstāt ar pilnsabiedrības vai komandītsabiedrības nodibināšanu, iesniedzot reģistrācijas dokumenta kopiju;
6.3. personālsabiedrība (pilnsabiedrība vai komandītsabiedrība) (turpmāk arī – Pretendents), nolikuma 1. pielikumā ”Pieteikums dalībai iepirkuma procedūrā” norādot visus sabiedrības dalībniekus.

7. Projekts
Iepirkuma procedūra tiek veikta Eiropas Savienības fondu 2021.-2027.gada plānošanas perioda 4.2.1.specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp, veicinot noturību izglītošanā un mācībās attālinātā un tiešsaistes režīmā" 4.2.1.6.pasākuma "Profesionālās izglītības iestāžu un koledžu mācību vide nozarēm aktuālo prasmju apguvei" ietvaros (turpmāk – Projekts).
8. [bookmark: _Toc337468668]Informācija par iepirkuma priekšmetu
8.1. [bookmark: _Toc61422134][bookmark: _Toc134628673]Iepirkuma priekšmeta apraksts.
[bookmark: _Hlk176340647]Iepirkuma priekšmets ir vienkāršotās atjaunošanas un  būvdarbu būvuzraudzība RSMT administratīvā un mācību korpusu (Ūdeļu ielā 22, 22A un 22B, Rīgā) ēkām, saskaņā ar nosacījumiem būvuzraudzības veikšanai (nolikuma 5.pielikums), projektēšanas Darba uzdevumu un Apliecinājuma kartēm (turpmāk- būvniecības ieceres dokumentācija) (nolikuma 6. pielikums), un līguma projektu (nolikuma 4. pielikums).
Iepirkuma CPV klasifikatora galvenā priekšmeta kods ir 71247000-1 (Būvdarbu uzraudzība).
8.2. Pretendents drīkst iesniegt vienu piedāvājuma variantu. Pretendenti, kuru piedāvājums būs nepilnīgs vai būs iesniegti piedāvājuma varianti, tiks izslēgti no turpmākas dalības iepirkuma procedūrā.
8.3. Būvuzraudzība tiek veikta atbilstoši izstrādātajai Pasūtītāja rīcībā esošajai būvniecības ieceres dokumentācija, izstrādājamajai būvniecības ieceres dokumentācijai, Būvniecības likumam, Ministru kabineta 2014.gada 19.augusta noteikumiem Nr.500 „Vispārīgie būvnoteikumi”, Ministru kabineta 2014.gada 2.septembra noteikumiem Nr.523 „Ēku Būvnoteikumi”, ar Ministru kabineta noteikumiem apstiprinātiem LBN, kuru piemērošana nepieciešama būvdarbu izpildē un būvuzraudzības pakalpojuma sniegšanā, citiem būvniecības un būvuzraudzības darbus regulējošiem normatīvajiem aktiem.
8.4. Būvuzraudzība jāveic līdz būvobjekta nodošanai ekspluatācijā.
8.5. Līguma izpildes vieta: Ūdeļu ielā 22, 22A un 22B, Rīga, LV-1064.
8.6. [bookmark: _Hlk174973980]Būvdarbus un projektēšanas darbus objektā veiks būvuzņēmējs, kuram atklāta konkursa “Vienkāršotā atjaunošana, būvniecības ieceres dokumentācijas izstrāde, būvdarbi un autoruzraudzība RSMT administratīvā un mācību korpusu (Ūdeļu ielā 22, 22A un 22B, Rīgā) ēkām” (Id. Nr. VIAA 2024/09 ERAF RSMT) ietvaros tiks piešķirtas līguma slēgšanas tiesības. Piedāvājumus minētajā iepirkuma procedūrā iesniedza: Personu apvienība "RTS" (SIA “RTS Būve” un RTS Infraehitus OÜ); SIA "REATON, LTD"; SIA "SANART"; SIA "TORENSBERG", SIA "Nord SW" un SIA "Eltex". 
8.7. [bookmark: _Hlk174977093]Pirms līguma slēgšanas Pasūtītājs pieprasīs pretendentam parakstīt un iesniegt apliecinājumu, ka tam nepastāv tieša saistība ar būvniecības ieceres dokumentācijas izstrādātāju un būvuzņēmēju, kuram atklāta konkursa “Vienkāršotā atjaunošana, būvniecības ieceres dokumentācijas izstrāde, būvdarbi un autoruzraudzība RSMT administratīvā un mācību korpusu (Ūdeļu ielā 22, 22A un 22B, Rīgā) ēkām” (Id. Nr. VIAA 2024/09 ERAF RSMT) ietvaros vai ekvivalentā konkursā ir piešķirtas līguma slēgšanas tiesības, atbilstoši 19.08.2014. Ministru kabineta noteikumu Nr. 500 ”Vispārīgie būvnoteikumi” 118. punkta prasībām.
8.8. [bookmark: _Hlk176340718]Plānotais objekta būvniecības ilgums ir 24 (divdesmit četri) mēneši.

9. Iepirkuma dokumentu pieejamība
9.1. Iepirkuma procedūras dokumentācijai ir nodrošināta tieša un brīva elektroniskā pieeja EIS www.eis.gov.lv e-konkursu apakšsistēmā šī iepirkuma sadaļā.
9.2. Ieinteresētais piegādātājs EIS e-konkursu apakšsistēmā šī iepirkuma sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[footnoteRef:1] [1:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883.
] 

9.3. Pasūtītājs nodrošina iespēju ieinteresētajiem piegādātājiem iepazīties ar iepirkuma procedūras dokumentāciju uz vietas nolikuma 2. punktā minētajā adresē, iepriekš sazinoties ar nolikuma 2. punktā minēto kontaktpersonu.
9.4. Pasūtītājs nodrošina iepirkuma procedūras dokumentācijas izsniegšanu drukātā veidā 3 (trīs) darbdienu laikā no ieinteresētā piegādātāja pieprasījuma, ievērojot nosacījumu, ka dokumentu pieprasījums iesniegts laikus pirms piedāvājuma iesniegšanas termiņa.
9.5. Papildu informācija, kas tiks sniegta saistībā ar šo iepirkuma procedūru, tiks publicēta EIS www.eis.gov.lv e-konkursu apakšsistēmā šī iepirkuma sadaļā. Ieinteresētajam piegādātājam ir pienākums sekot līdzi publicētajai informācijai. Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniskā pieeja.

10. Papildu informācijas pieprasīšanas kārtība
10.1. Papildu informāciju ieinteresētais piegādātājs var pieprasīt latviešu valodā, nosūtot pieprasījumu pa pastu, faksu vai e-pastu (kas norādīti nolikuma 2. punktā), pieprasījumā ietverot arī iepirkuma nosaukumu un identifikācijas numuru. 
10.2. Jebkura papildu informācija, kas tiks sniegta saistībā ar šo iepirkuma procedūru, tiks publicēta EIS www.eis.gov.lv e-konkursu apakšsistēmā šī Iepirkuma sadaļā. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
10.3. Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai pretendentu atlasi tiks sniegta piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus. 
10.4. Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota EIS www.eis.gov.lv e-konkursu apakšsistēmā šī Iepirkuma sadaļā, norādot arī uzdoto jautājumu.

11. Piedāvājuma iesniegšanas un atvēršanas vieta, datums, laiks un kārtība
11.1. [bookmark: _Hlk174977764]Piedāvājumi jāiesniedz līdz 2024. gada 28. oktobra, plkst. 10.00, EIS e-konkursu apakšsistēmā.
11.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
11.3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
11.4. Piedāvājumu atvēršana notiek pēc piedāvājumu iesniegšanas termiņa beigām 2024. gada 28. oktobra, plkst. 14.00 EIS e-konkursu apakšsistēmā. 
11.5. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.

12. [bookmark: _Ref57626836][bookmark: _Ref58665161]Nosacījumi dalībai iepirkumā. 
12.1. [bookmark: _Hlk163637933][bookmark: _Hlk163637479]Pasūtītājs izslēdz pretendentu no dalības iepirkuma procedūrā, ja uz pretendentu attiecas kāds no Publisko iepirkumu likuma 42.panta otrās daļas 1, 2., 3., 4., 5., 6., 7., 10., 11., 12., 13., 14.punktā minētiem izslēgšanas iemesliem. Pasūtītājs izslēdz arī pretendentu no dalības iepirkuma procedūrā, ja uz to attiecināms kāds no Publisko iepirkumu likuma 42. panta trešajā daļā minētajiem noteikumiem.
12.2. Pasūtītājs pārbaudi par Publisko iepirkumu likuma 42. panta otrajā daļā iekļauto pretendenta izslēgšanas gadījumu esamību veic saskaņā ar Publisko iepirkumu likuma 42. pantā noteikto kārtību.
12.3. Pasūtītājs veiks pretendenta, kuram būtu piešķiramas Līguma slēgšanas tiesības, pārbaudi atbilstoši Starptautisko un Latvijas Republikas nacionālo sankciju likuma 11.1 pantā iekļautajiem izslēgšanas nosacījumiem.

13. Kvalifikācijas prasības attiecībā uz pretendentu.
13.1. Pretendents var būt jebkura fiziskā vai juridiskā persona, kā arī šādu personu apvienība jebkurā to kombinācijā, kas attiecīgi piedāvā sniegt pakalpojumus un ir iesniegusi piedāvājumu Iepirkumā atbilstoši šī nolikuma prasībām.
13.2. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un ir tiesīgs veikt pasūtītājam nepieciešamo būvuzraudzību. Ārvalstu pretendentam, ārvalstu personām, uz kuru iespējām pretendents balstās, un ārvalstu apakšuzņēmējiem Līguma slēgšanas tiesību piešķiršanas gadījumā būs normatīvajos aktos noteiktajā kārtībā jāreģistrējas LR Būvkomersantu reģistrā.
13.3. [bookmark: _Hlk176340782]Pretendents iepriekšējo 5 (piecu) gadu laikā (2019., 2020., 2021., 2022., 2023. un 2024.g. līdz piedāvājuma iesniegšanas termiņa beigām) ir nodrošinājis vienkāršotās atjaunošanas (par neatbilstošu nolikuma prasībām tiks uzskatīta  pieredze, kur pretendents līguma ietvaros veicis tikai ēku fasāžu siltināšanas un/vai ēku norobežojošo konstrukciju energoefektivitātes nodrošināšanas būvuzraudzību) un/vai pārbūves, un/vai jaunbūves būvuzraudzību vismaz 2 (divām) publiskām ēkām (ēka, kurā vairāk nekā 50 % ēkas kopējās platības ir publiskas telpas[footnoteRef:2]). Norādītās ēkas ir nodotas ekspluatācijā normatīvajos aktos noteiktajā kārtībā. [2:  sabiedrībai pieejama nedzīvojamā telpa, kurā īslaicīgi var uzturēties un saņemt dažādus pakalpojumus apmeklētāji (piemēram, skatītāji, pacienti, klienti, pircēji, pasažieri, studenti, audzēkņi)] 

13.4. [bookmark: _Hlk176340798]Pretendenta rīcībā paredzamā līguma izpildei ir šādi speciālisti ar iepirkuma priekšmetam līdzvērtīgu pieredzi iepriekšējo 5 (piecu) gadu laikā (2019., 2020., 2021., 2022., 2023. un 2024.g. līdz piedāvājuma iesniegšanas termiņa beigām), kuri būs iesaistīti pakalpojuma sniegšanā un kuri atbilst šādām prasībām:
13.4.1. [bookmark: _Hlk176340814]Atbildīgais būvuzraugs – kuram ir spēkā esošs sertifikāts ēku būvdarbu būvuzraudzībā, kā arī pieredze kā atbildīgajam būvuzraugam, iepriekšējo 5 (piecu) gadu laikā (2019., 2020., 2021., 2022., 2023. un 2024.g. līdz piedāvājuma iesniegšanas termiņa beigām) ir nodrošinājis vienkāršotās atjaunošanas (par neatbilstošu nolikuma prasībām tiks uzskatīta  pieredze, kur pretendents līguma ietvaros veicis tikai ēku fasāžu siltināšanas un/vai ēku norobežojošo konstrukciju energoefektivitātes nodrošināšanas būvuzraudzību) un/vai pārbūves, un/vai jaunbūves būvuzraudzību vismaz 2 (divām) publiskām ēkām (atbilstoši nolikuma 13.3.punktā sniegtajam skaidrojumam). Norādītās ēkas ir nodotas ekspluatācijā normatīvajos aktos noteiktajā kārtībā;
13.4.2. [bookmark: _Hlk176340847]Ēku būvuzraugs (atbildīgā būvuzrauga vietnieks) - kuram ir spēkā esošs sertifikāts ēku būvdarbu būvuzraudzībā, kā arī pieredze kā atbildīgajam būvuzraugam, iepriekšējo 5 (piecu) gadu laikā (2019., 2020., 2021., 2022., 2023. un 2024.g. līdz piedāvājuma iesniegšanas termiņa beigām) ir nodrošinājis vienkāršotās atjaunošanas (par neatbilstošu nolikuma prasībām tiks uzskatīta  pieredze, kur pretendents līguma ietvaros veicis tikai ēku fasāžu siltināšanas un/vai ēku norobežojošo konstrukciju energoefektivitātes nodrošināšanas būvuzraudzību) un/vai pārbūves, un/vai jaunbūves būvuzraudzību vismaz 2 (divām) publiskām ēkām (atbilstoši nolikuma 13.3.punktā sniegtajam skaidrojumam). Norādītās ēkas ir nodotas ekspluatācijā normatīvajos aktos noteiktajā kārtībā.
13.5. Būvuzraudzības pakalpojuma sniegšanai piedāvātie speciālisti (nolikuma 13.4.punkts) ir sertificēti atbilstoši Latvijas Republikas normatīvo aktu prasībām vai atbilstoši attiecīgās ārvalsts normatīvo aktu prasībām.
13.6. [bookmark: _Hlk176340872][bookmark: _Hlk70000240][bookmark: _Hlk170891928][bookmark: _Hlk171088519][bookmark: _Hlk171075538]Pretendentam iepriekšējo trīs pārskata gadu laikā (2021., 2022. un 2023. g.)[footnoteRef:3] gada vidējam finanšu apgrozījumam būvuzraudzības veikšanā jābūt vismaz 75`000,00 EUR (septiņdesmit pieci tūkstoši eiro un 00 centi) bez PVN. Pretendenta pārskata gadi var atšķirties ņemot vērā pretendenta dibināšanas vai darbības laiku, tāpēc pretendenta finanšu apgrozījums ir jānorāda par 3 iepriekšējiem pārskata gadiem. Gadījumā, ja Pretendentam nav pieejams gada pārskats par 2023. gadu, tam ir jāiesniedz operatīvās bilances datus par minēto gadu. Pretendenti, kas dibināti pēc 2023. gada, norāda finanšu apgrozījumu no tā reģistrācijas dienas. Gadījumā, ja Pretendentam nav pieejams gada pārskats par periodu no tā reģistrācijas dienas, tam ir jāiesniedz operatīvās bilances datus par minēto periodu. [3:  ja pretendenta iepriekšējie trīs pārskata gadi atšķiras no nolikumā norādītajiem, ņemot vērā pretendenta dibināšanas vai darbības uzsākšanas laiku, nepieciešamajam apgrozījumam jābūt norādītam par pretendenta trīs iepriekšējiem pārskata gadiem. Gadījumā, ja Pretendentam nav pieejams gada pārskats par 2023. gadu, tam ir jāiesniedz operatīvās bilances datus par minēto gadu. Pretendenti, kas dibināti pēc 2023. gada, norāda finanšu apgrozījumu no tā reģistrācijas dienas. Gadījumā, ja Pretendentam nav pieejams gada pārskats par periodu no tā reģistrācijas dienas, tam ir jāiesniedz operatīvās bilances datus par minēto periodu.] 

13.7. Pretendents savā piedāvājumā norāda tās līguma daļas, kuras nodos izpildei apakšuzņēmējiem.

14. Prasības attiecībā uz pretendenta tehniskajām un profesionālajām spējām
14.1. Pretendenta rīcībā ir visi nepieciešamie resursi savlaicīgai un kvalitatīvai līguma izpildei atbilstoši visām nolikuma 5.pielikumā „Nosacījumi būvuzraudzības veikšanai” noteiktajām prasībām un normatīvo aktu noteikumiem. Pretendents nav tiesīgs interpretēt, grozīt vai sašaurināt Pasūtītāja minimālās prasības, kas noteiktas nolikuma 5.pielikumā „Nosacījumi būvuzraudzības veikšanai”.
14.2. Pretendents var balstīties uz citu uzņēmēju iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas un tas nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmumu apliecinājumu vai vienošanos par nepieciešamo resursu nodošanu pretendenta rīcībā.
14.3. Prasības attiecībā uz tehniskajām un profesionālajām spējām, kā arī uz saimniecisko un finansiālo stāvokli, piegādātāju apvienības dalībnieki var izpildīt kopā.

PRASĪBAS PIEDĀVĀJUMA NOFORMĒŠANAI UN IESNIEGŠANAI

15. Prasības piedāvājuma noformēšanai un iesniegšanai.
15.1. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
15.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī iepirkuma sadaļā ievietotās formas;
15.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
15.2. Sagatavojot piedāvājumu, Pretendents ievēro, ka:
15.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
15.2.2. Iesniedzot piedāvājumu, Pretendents pēc izvēles Pretendenta pieteikumu (sk. nolikuma 1.pielikumā ietvertās datnes) paraksta ar drošu elektronisko parakstu un laika zīmogu vai ar EIS piedāvāto elektronisko parakstu. Pieteikumu paraksta Pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā).
15.3. Piedāvājums jāiesniedz latviešu valodā.
15.4. Ja Pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr. 558 ”Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā punktā minēto normatīvo aktu prasībām, Komisija, ja tai rodas šaubas par iesniegtā dokumenta kopijas autentiskumu, saskaņā ar Publisko iepirkumu likuma 41. panta piekto daļu kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
15.5. Visas piedāvātās cenas aprēķina un norāda eiro (EUR) bez pievienotās vērtības nodokļa (PVN).
15.6. Iesniedzot piedāvājumu, Pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī iepirkuma sadaļā) ietvertos nosacījumus.
15.7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Gadījumā, ja piedāvājums ir šifrēts, kandidātam ne vēlāk kā 5 minūšu laikā pēc pieteikuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
15.8. Ja piedāvājums saturēs kādu no nolikuma 15.7. punktā minētajiem riskiem, tas netiks izskatīts.
15.9. Ja kāds no piedāvājuma dokumentiem tiks iesniegts citā valodā, tad tam jāpievieno Pretendenta apstiprināts tulkojums latviešu valodā saskaņā ar Ministru kabineta 22.08.2000. noteikumiem Nr. 291 ”Kārtība, kādā apliecināmi dokumentu tulkojumi valsts valodā”. 
15.10. Pretendenta piedāvājuma dokumentus paraksta Pretendenta persona ar pārstāvības tiesībām. Ja dokumentus paraksta pilnvarotā persona, piedāvājuma atlases dokumentiem jāpievieno attiecīgās pilnvaras oriģināls vai kopija. Pilnvarā precīzi jānorāda pilnvarotajai personai piešķirto tiesību un saistību apjoms.
15.11. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu, attiecīgi to noformējot ”Grozījumi” vai ”Atsaukums”.
15.12. Ja no EIS e-konkursu apakšsistēmas uzturētāja (Valsts reģionālās attīstības aģentūras) būs saņemts paziņojums par traucējumiem EIS e-konkursu apakšsistēmas darbībā, kuru dēļ nav iespējams iesniegt piedāvājumu, piedāvājumu iesniegšanas termiņš tiks pagarināts un Pasūtītājs EIS e-konkursu apakšsistēmā publicēs informāciju par piedāvājumu iesniegšanas termiņa pagarināšanu.
15.13. Ja elektroniski iesniegtu piedāvājumu atvēršanas sanāksmē rodas tehnoloģiski ierobežojumi vai tehniskas problēmas, tad piedāvājumi tiek atvērti uzreiz pēc tam, kad tehnoloģiskie ierobežojumi vai tehniskās problēmas tiek novērstas.
15.14. Ja no EIS e-konkursu apakšsistēmas uzturētāja būs saņemts paziņojums par traucējumiem EIS e-konkursu apakšsistēmas darbībā, kuru dēļ nav iespējams nodrošināt piedāvājumu drošību, iepirkumu procedūra tiks pārtraukta.

16. Konkursa pieteikums.
16.1. Vispārējie nosacījumi Pretendenta dalībai iepirkuma procedūrā (tostarp iesniedzamie dokumenti) ir pieejami EIS www.eis.gov.lv e-konkursu apakšsistēmā šī Iepirkuma sadaļā.
16.2. Lai apliecinātu savu dalību iepirkuma procedūrā, Pretendentam jāiesniedz Iepirkuma pieteikums saskaņā ar EIS e-konkursu apakšsistēmā iepirkuma sadaļā publicēto veidlapu.
16.3. Pieteikumā, atbilstoši Iepirkumu uzraudzības biroja sniegtajam skaidrojumam (https://www.iub.gov.lv/lv/skaidrojums-mazie-un-videjie-uznemumi) un Eiropas Komisijas gada 06.05.2003. Ieteikumam par mazo un vidējo uzņēmumu definīciju (OV L124, 20.5.2003.)) jānorāda, kādam statusam atbilst pretendents – mikrouzņēmuma, mazajam vai vidējam uzņēmumam.
16.4. Pieteikums jāparaksta Pretendenta pārstāvim ar pārstāvības tiesībām vai tā pilnvarotai personai. Ja Pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā.
16.5. Komisija pieprasa informāciju no Uzņēmuma reģistra, lai gūtu pārliecību par Pretendenta (tai skaitā piegādātāju apvienības dalībnieku, personālsabiedrības biedru, piesaistīto apakšuzņēmēju un uzņēmēju, uz kuru iespējām Pretendents balstās līguma izpildē) pārstāvības tiesībām un pārstāvības apjomu.
16.6. Ja pieteikumu paraksta persona, kurai nav Pretendenta pārstāvības tiesības, jāiesniedz Pretendenta personas ar pārstāvības tiesībām izdota pilnvara (Ministru kabineta 04.09.2018. noteikumu Nr. 558 ”Dokumentu izstrādāšanas un noformēšanas kārtība” noteiktajā kārtībā apliecināta kopija) citai personai parakstīt pieteikumu.
16.7. Ja pieteikumu nav parakstījusi persona ar pārstāvības tiesībām, tad piedāvājums tiek noraidīts.



PRETENDENTA PIEDĀVĀJUMĀ IESNIEDZAMIE DOKUMENTI UN NOFORMĒJUMS

17. Pretendenta kvalifikācijas dokumentu veidnes (visas Pretendentam izvirzītās kvalifikācijas prasības (tostarp iesniedzamie dokumenti) ir pieejami EIS e-konkursu apakšsistēmā šī iepirkuma sadaļā). Pretendentam jāiesniedz:
17.1. Pretendenta pieteikums dalībai iepirkuma procedūrā, atbilstoši nolikuma 16. punktam. Pieteikumu paraksta Pretendenta amatpersona ar paraksta tiesībām vai pilnvarotā persona. Ja pieteikumu dalībai iepirkumā paraksta pilnvarotā persona, tad pieteikumam jāpievieno pilnvaras oriģināls vai kopija.
17.2. Attiecībā uz personu apvienībām – vienošanās atbilstoši nolikuma 6.2. punkta prasībām, ko parakstījušas dalībniekus pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kurš pilnvarots iesniegt piedāvājumu, pārstāvēt personu apvienību iepirkuma ietvaros, personu apvienības dalībnieku vārdā parakstīt piedāvājuma dokumentus (norādīt kādus), parakstīt būvdarbu līgumu, ja personu apvienība uzvarēs iepirkumā, norādot, kādus darbus un kādā apjomā sniegs katrs personu apvienības dalībnieks.
17.3. Ja konkrētā līguma izpildē Pretendents balstās uz citu uzņēmēju iespējām, Pretendentam papildus jāiesniedz šo uzņēmumu un Pretendenta parakstīts apliecinājums vai vienošanās par nepieciešamo resursu nodošanu Pretendenta rīcībā vai vienošanās par sadarbību līguma izpildē.
17.4. Ārvalstī reģistrēts Pretendents, kas nav reģistrēts Uzņēmumu reģistrā un/vai Būvniecības informācijas sistēmā, pievieno attiecīgos reģistrācijas faktus apliecinošos dokumentus, ja tādi attiecīgajā ārvalstī tiek izdoti. Latvijā reģistrētu Pretendentu reģistrācijas faktus Pasūtītājs pārbaudīs Uzņēmuma reģistra informācijas sistēmā (www.ur.gov.lv) un Būvniecības informācijas sistēmā (www.bis.gov.lv). 
17.5. Aizpildīts nolikuma 3. pielikums ”Kvalifikācija” un tam klāt pievienojamie dokumenti.
17.6. Informāciju par piedāvāto tehnisko personālu atbilstoši nolikuma 3. pielikuma ”Kvalifikācija” 2.3. punkta prasībām. Ārvalstu Pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai. Pretendents iesniedz apliecinājumu, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja Pretendentam tiks piešķirtas līguma slēgšanas tiesības, tas līdz iepirkuma līguma slēgšanai normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs Pasūtītājam informāciju no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā.
17.7. Attiecībā uz apakšuzņēmējiem:
17.7.1. Ievērojot Publisko iepirkumu likuma 63. panta otrās daļas noteikumus un atbilstoši nolikuma 3. pielikumā ”Kvalifikācija” sniegtajai formai, Pretendentam piedāvājumā jānorāda visi tie Pretendenta apakšuzņēmēji, kā arī apakšuzņēmēju apakšuzņēmēji, kuru veicamās Darba daļas vērtība ir vismaz 10`000,00 eiro, un katram šādam apakšuzņēmējam izpildei nododamo Darba daļu. 
17.7.2. Ievērojot Publisko iepirkumu likuma 63. panta trešās daļas noteikumus, Pretendentam nosakot apakšuzņēmēja sniedzamo pakalpojumu vērtību, jāņem vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. [footnoteRef:4] [4:  Publisko iepirkumu likuma 63 .panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.] 

17.8. Ja attiecināms, Pretendents piedāvājumam pievieno informāciju saskaņā ar Publisko iepirkumu likuma 43. panta otro daļu. Izslēgšanas noteikumu pārbaudi Pasūtītājs veiks Publisko iepirkumu likuma 42. panta devītajā, desmitajā, vienpadsmitajā, divpadsmitajā un trīspadsmitajā daļā noteiktajā kārtībā.
17.9. Pasūtītājs pieņem Eiropas vienoto iepirkuma procedūras dokumentu[footnoteRef:5] (jāaizpilda Eiropas Komisijas 2016. gada 5. janvāra īstenošanas regulas Nr. 2016/7  2. pielikums) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām Pretendentu atlases prasībām (pieejams aizpildīšanai Elektroniskās iepirkumu sistēmas tīmekļa vietnē; jāaizpilda un jāpievieno piedāvājumam). Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Ja Pretendents iesniedz Eiropas vienoto iepirkumu procedūras dokumentu, nolikuma 3. pielikumā norādītos papildus pievienojamos dokumentus Pretendents ir tiesīgs neiesniegt kopā ar piedāvājumu. Pretendentam Eiropas vienoto iepirkumu procedūras dokumentā III daļas D sadaļā “Citi izslēgšanas iemesli, kurus var noteikt līgumslēdzējas iestādes vai līgumslēdzēja dalībvalsts tiesību normās” jānorāda informācija par izslēgšanas iemesliem un informācija vai uz pretendentu ir attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas iemesli.. [5:  Pretendentam informācija par Starptautisko un Latvijas Republikas nacionālo sankciju likuma 11.1 pantu un Publisko iepirkumu likuma 42. pantu ir jāiekļauj šī dokumenta attiecīgajā sadaļā.] 


18. Tehniskajā piedāvājumā jāiesniedz:
18.1. Sagatavo un iesniedz parakstītu apliecinājumu, atbilstoši EIS e-konkursu apakšsistēmā šī iepirkuma sadaļā publicētajai veidlapai, ka piekrīt sniegt pakalpojumu atbilstoši visām nolikuma 5.pielikumā „Nosacījumi būvuzraudzības veikšanai” noteiktajām prasībām un normatīvo aktu noteikumiem;
18.2. Pretendents nav tiesīgs interpretēt, grozīt vai sašaurināt Pasūtītāja minimālās prasības, kas noteiktas nolikuma 5.pielikumā „Nosacījumi būvuzraudzības veikšanai”.

19. Finanšu piedāvājumā jāiesniedz:
19.1. Finanšu piedāvājumu sagatavo un iesniedz, atbilstoši EIS e-konkursu apakšsistēmā šī iepirkuma sadaļā publicētajai veidlapai (pielikums Nr.2), aizpildot atbilstošās finanšu piedāvājuma formas ailes;
19.2. Finanšu piedāvājumā cena jānorāda eiro (EUR) ar divām zīmēm aiz komata.
19.3. Pretendentam, sagatavojot piedāvājumu, jāparedz visi objektīvi paredzamie un paredzamie tehniskie un ekonomiskie apsvērumi būvuzraudzības pakalpojuma sniegšanai pilnā apjomā (atbilstoši nolikuma 5.pielikumā iekļautajām prasībām) un pakalpojuma sniegšanas izmaksu noteikšanai. Piedāvātajā būvuzraudzības izmaksu summā jāiekļauj visas izmaksas par pakalpojuma sniegšanu, kā arī visus nodokļus un nodevas, ja tādas ir paredzētas (izņemot PVN). 
19.4. Piedāvātās būvuzraudzības pakalpojuma izmaksas netiks pārskatītas, ja, slēdzot Līgumu vai Līguma spēkā esamības laikā, izrādīsies, ka pretendents izmaksās nav iekļāvis kādas no izmaksām kvalitatīvai līguma izpildei, vai radīsies jebkādu iemeslu dēļ radīts sadārdzinājums.

PRETENDENTU ATLASE, PIEDĀVĀJUMU ATBILSTĪBAS 
PĀRBAUDE UN IZVĒLE
20. Pretendentu atlase
20.1. [bookmark: _Toc299693522]Iepirkuma komisija pārbauda un atlasa Pretendentus saskaņā ar izvirzītajām kvalifikācijas prasībām. Iepirkuma komisija neizskata Pretendenta piedāvājumu vai arī izslēdz Pretendentu no turpmākās dalības iepirkuma procedūrā jebkurā no šādiem gadījumiem:
20.1.1. Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju;
20.1.2. [bookmark: _Ref91403057]Pretendents nav iesniedzis kādu no iepirkuma nolikumā prasītajiem dokumentiem, vai dokuments nesatur nolikumā prasīto informāciju;
20.1.3. kvalifikācijas dokumenti nav iesniegti atbilstoši nolikuma 3. pielikuma ”Kvalifikācija” prasībām un/vai to saturs neatbilst nolikuma 3. pielikuma ”Kvalifikācija” prasībām;
20.1.4. Pretendenta piedāvājumā norādītā kvalifikācija vai pieredze nav atbilstoša nolikuma 3. pielikuma ”Kvalifikācija” prasībām;
20.1.5. Darba izpildei piedāvātā personāla piedāvājumā norādītā pieredze vai kvalifikācija nav atbilstoša nolikuma 3. pielikuma ”Kvalifikācija” prasībām.
[bookmark: _Toc223763540][bookmark: _Toc223763693][bookmark: _Toc223763766][bookmark: _Toc223764107][bookmark: _Toc223764483][bookmark: _Toc223765208][bookmark: _Toc223765294][bookmark: _Toc223765373][bookmark: _Toc223765432][bookmark: _Toc223765486][bookmark: _Toc223765624][bookmark: _Toc223765763][bookmark: _Toc334621249]
21. Tehnisko piedāvājumu atbilstības pārbaude
21.1. Pēc Pretendentu kvalifikācijas pārbaudes, Komisija veic pārbaudi izturējušo Pretendentu tehnisko piedāvājumu atbilstības pārbaudi.
21.2. Pasūtītājs var lemt par noraidīšanu, ja Komisija konstatē, ka:
21.2.1. Pretendents nav iesniedzis apliecinājumu ka piekrīt sniegt pakalpojumu atbilstoši visām nolikuma 5.pielikumā „Nosacījumi būvuzraudzības veikšanai” noteiktajām prasībām un normatīvo aktu noteikumiem;
21.2.2. Pretendents apliecinājumā ir interpretējis, grozījis vai sašaurinājis Pasūtītāja minimālās prasības, kas noteiktas nolikuma 5.pielikumā „Nosacījumi būvuzraudzības veikšanai” un/vai tā saturs neatbilst nolikuma prasībām.
21.3. Komisija izslēdz Pretendentu no turpmākās dalības iepirkuma procedūrā, ja Pretendents ar tehnisko piedāvājumu un sniegtajām atbildēm uz Komisijas jautājumiem nepierāda savu spēju būvuzraudzības laikā nodrošināt nolikumā norādīto tehnisko prasību izpildi.

22. Finanšu piedāvājumu vērtēšana
22.1. Pēc Pretendentu tehniskā piedāvājuma atbilstības pārbaudes, Komisija veic pārbaudi izturējušo Pretendentu finanšu piedāvājumu atbilstības pārbaudi.
22.2. Pasūtītājs var lemt par Pretendenta noraidīšanu, ja Komisija konstatē, ka:
22.2.1. Pretendents nav iesniedzis finanšu piedāvājumu, vai iesniegtais dokuments neatbilst nolikuma 19.1. un/vai 19.2. punktam;
22.2.2. Finanšu piedāvājums nav iesniegts atbilstoši nolikuma prasībām un/vai tā saturs neatbilst nolikuma prasībām.
22.3. Piedāvājumu vērtēšanas laikā Komisija pārbauda, vai piedāvājumā nav aritmētisko kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.
22.4. Komisija izvērtē, vai pretendenta, kuram būtu piešķiramas iepirkuma līguma slēgšanas tiesības, iesniegtais piedāvājums nav atzīstams par nepamatoti lētu.
22.5. Komisija no piedāvājumiem, kas atbilst nolikumā noteiktajām prasībām, izvēlas saimnieciski visizdevīgāko piedāvājumu ar viszemāko cenu.
22.6. Ja Komisija, pirms pieņem lēmumu par iepirkuma līguma slēgšanas tiesību piešķiršanu, konstatē, ka vismaz divu Pretendentu iesniegto finanšu piedāvājumu novērtējums (piedāvātās līgumcenas) ir vienāds, Komisija izvēlas piedāvājumu, ko iesniedzis Pretendents, kuram ir lielāks gada vidējais finanšu apgrozījums par iepriekšējiem 3 (trīs) (2021., 2022., 2023.[footnoteRef:6]) noslēgtajiem pārskata gadiem (uzņēmumiem, kas dibināti vēlāk, vidējais finanšu apgrozījums par nostrādāto periodu). Ja starp šim kritērijam atbilst vairāki Pretendenti, tad Komisija rīko piedāvājumu izlozi, uzaicinot visus pretendentus, kuri piedāvājuši saimnieciski visizdevīgākos piedāvājumus ar viszemāko cenu, piedalīties Pasūtītāja rīkotā izlozē. Par izlozes noteikumiem pretendenti, kas iesnieguši saimnieciski visizdevīgākos piedāvājumus ar viszemāko cenu, tiks informēti personīgi, nosūtot tiem rakstisku uzaicinājumu, kurā tiks paziņots izlozes laiks un izlozes kārtība. Gadījumā, ja kāds no uzaicinātajiem pretendentiem uz izlozi noteiktā termiņā neieradīsies, izloze notiks bez pretendenta klātbūtnes. [6:  Pretendenta pārskati gadi var atšķirties ņemot vērā pretendenta dibināšanas vai darbības laiku, tāpēc pretendenta finanšu apgrozījums tiek ņemts vērā par 3 iepriekšējiem pārskata gadiem. Gadījumā ja pretendentam nav pieejams gada pārskats par pēdējo gadu, tas var iesniegt operatīvās bilances datus par šo gadu.] 

LĒMUMA PIEŅEMŠANA, PAZIŅOŠANA UN LĪGUMA SLĒGŠANA

23. Lēmuma pieņemšana
23.1. Pretendentu atlasi un piedāvājumu atbilstības pārbaudi un izvēli iepirkuma komisija (turpmāk – Komisija) veic saskaņā ar spēkā esošajiem Latvijas Republikas normatīvajiem aktiem un iepirkuma procedūras nolikumā izvirzītajām prasībām.
23.2. Komisija atlasa Pretendentus saskaņā ar izvirzītajām kvalifikācijas prasībām, pārbauda piedāvājumu atbilstību iepirkuma procedūras nolikumā noteiktajām prasībām un izvēlas piedāvājumu saskaņā ar izraudzīto piedāvājuma izvēles kritēriju.
23.3. Komisija lēmumus pieņem slēgtā sēdē, pamatojoties uz informāciju, kas pieprasīta un iesniegta līdz piedāvājuma iesniegšanas termiņa beigām.
23.4. Komisija izslēdz pretendentu no dalības iepirkuma procedūrā, ja piedāvājums neatbilst nolikumā izvirzītajām prasībām.
23.5. Publisko iepirkumu likuma 42.panta otrās daļas 1, 2., 3., 4., 5., 6., 7., 10., 11., 12., 13., 14.punktā un Starptautisko un Latvijas Republikas nacionālo sankciju likuma 11.1 pantā noteikto izslēgšanas noteikumu pārbaudi Pasūtītājs veic attiecībā uz Pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.

24. Lēmuma paziņošana
24.1. Komisija 3 (triju) darbdienu laikā vienlaikus informē visus Pretendentus par pieņemto lēmumu attiecībā uz līguma slēgšanu, nosūtot informāciju pa pastu, faksu vai elektroniski, izmantojot drošu elektronisko parakstu un saglabājot pierādījumus par informācijas nosūtīšanas datumu un veidu. Komisija paziņo izraudzītā Pretendenta nosaukumu, norādot (Publisko iepirkumu likuma 37. pants):
24.1.1. noraidītajiem Pretendentiem to iesniegto piedāvājumu noraidīšanas iemeslus;
24.1.2. termiņu, kādā Pretendents, ievērojot Publisko iepirkumu likuma 68. panta otrās daļas 1. vai 2. punktā noteikto termiņu, var iesniegt Iepirkumu uzraudzības birojam iesniegumu par iepirkuma procedūras pārkāpumiem.

25. Līguma slēgšana
25.1. Līgumu slēdz ar pretendentu, kurš atzīts par uzvarētāju saskaņā ar nolikuma 22.5.punktā noteikto piedāvājuma izvēles kritēriju, ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojā nav Publisko iepirkumu likuma 68. pantā noteiktajā kārtībā iesniegts iesniegums par iepirkuma procedūras pārkāpumiem. 
25.2. Iesniedzot piedāvājumu, pretendents pilnībā akceptē Līguma (nolikuma 4.pielikums) projektu. Pretendenta iebildumi par nolikumam pievienotā Līguma projekta nosacījumiem jāizsaka piedāvājumu sagatavošanas laikā Publisko iepirkumu likuma noteiktajā kārtībā. Slēdzot Līgumu, iebildumi par tajā iekļautajiem nosacījumiem netiek pieņemti.
25.3. Pretendents nodrošina piedāvātās līgumcenas nemainīgumu visā iepirkuma līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas pretendentam ir jānoprognozē un jāaprēķina, sastādot finanšu piedāvājumu.
25.4. Ja par iepirkuma procedūras uzvarētāju tiks atzīta personu apvienība, tai līdz līguma noslēgšanai ir jāreģistrējas Latvijas Republikas Uzņēmumu reģistrā vai attiecīgās ārvalsts reģistrā, atbilstoši attiecīgās ārvalsts normatīvo aktu regulējumam, vai jānoslēdz sabiedrības līgums Civillikuma 2241. – 2280. pantā noteiktajā kārtībā. 
25.5. Ja izraudzītais Pretendents atsakās slēgt vai nolikumā noteiktajā termiņā neiesniedz parakstītu iepirkuma līgumu, vai pēc līguma noslēgšanas neiesniedz līguma izpildes spējas garantiju atbilstoši nolikuma 4.pielikuma “Būvuzraudzības līguma projekts” 3.pielikuma „Garantijas noteikumi” prasībām, Komisija ir tiesīga izvēlēties nākamo saimnieciski izdevīgāko piedāvājumu ar zemāko cenu. Ja arī nākamais izraudzītais Pretendents Komisijas noteiktajā termiņā atsakās slēgt iepirkuma līgumu vai nolikumā noteiktajā kārtībā neiesniedz līguma izpildes spējas garantiju, Komisija pieņem lēmumu pārtraukt iepirkuma procedūru, neizvēloties nevienu piedāvājumu.
25.6. Iepirkuma līgumu slēdz uz Pretendenta piedāvājuma pamata atbilstoši nolikuma 4. pielikumam ”Būvuzraudzības līguma projekts”. Līgumam pievieno izraudzītā Pretendenta piedāvājumā nosauktos datus par personālu un apakšuzņēmējiem, kā arī to iepirkuma laikā veikto saraksti ar Pretendentu, kas ir svarīga līguma izpildei.
25.7. Pretendentam jāiesniedz līguma izpildes spējas garantija atbilstoši nolikuma 4.pielikuma “Būvuzraudzības līguma projekts” 3.pielikuma „Garantijas noteikumi” prasībām 10 (desmit) darba dienu laikā pēc būvuzraudzības līguma parakstīšanas. Līguma izpildes spējas garantijas apjomam jābūt 10 (desmit) % apmērā no līguma summas ar PVN. Būvuzraudzības līgums stājas spēkā pēc nolikuma prasībām atbilstošas līguma izpildes spējas garantijas saņemšanas.

TIESĪBAS, PIENĀKUMI UN CITA INFORMĀCIJA

26. Iepirkuma komisijas tiesības
26.1. Ja Pretendents iesniedzis dokumentu atvasinājumus, tad šaubu gadījumā par iesniegtā dokumenta atvasinājuma autentiskumu Komisija var pieprasīt Pretendentam uzrādīt iesniegto dokumentu oriģinālus vai iesniegt apliecinātas dokumentu kopijas.
26.2. Piedāvājumu vērtēšanas gaitā Komisijai ir tiesības pieprasīt, lai tiek izskaidrota tehniskajā un/vai finanšu piedāvājumā iekļautā informācija. 
26.3. Piedāvājumu vērtēšanas gaitā Komisija ir tiesīga pieprasīt, lai Pretendents iesniedz apliecinājumu tam, ka piedāvājumu izstrādājis neatkarīgi.
26.4. Ja Komisija konstatē, ka Pretendentu piedāvātās līgumcenas pārsniedz Pasūtītājam pieejamo finanšu līdzekļu apmēru, Komisijai ir tiesības lemt par iepirkuma procedūras pārtraukšanu.

27. Iepirkuma komisijas pienākumi
27.1. Komisija nodrošina iepirkuma procedūras norises dokumentēšanu.
27.2. Komisija nodrošina brīvu un tiešu elektronisku pieeju iepirkuma procedūras dokumentiem EIS www.eis.gov.lv e-konkursu apakšsistēmā šī iepirkuma sadaļā, kā arī iespēju ieinteresētajiem piegādātājiem iepazīties uz vietas ar iepirkuma procedūras dokumentiem, sākot ar attiecīgās iepirkuma procedūras  izsludināšanas brīdi. 
27.3. Ja ieinteresētais piegādātājs ir laikus rakstveidā pa faksu, e-pastu vai pa pastu pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājuma sagatavošanu un iesniegšanu vai Pretendentu atlasi, Komisija to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām. Vienlaikus ar papildu informācijas nosūtīšanu piegādātājam, kas uzdevis jautājumu, Pasūtītājs ievieto šo informāciju EIS www.eis.gov.lv e-konkursu apakšsistēmā šī konkursa sadaļā, kurā ir pieejami iepirkuma procedūras dokumenti, norādot arī uzdoto jautājumu.
27.4. Informācijas apmaiņu un uzglabāšanu veic tā, lai visi piedāvājumos iekļautie dati būtu aizsargāti, un Pasūtītājs varētu pārbaudīt piedāvājumu saturu tikai pēc to iesniegšanas termiņa beigām. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.
27.5. Komisija vērtē Pretendentus un to iesniegtos piedāvājumus saskaņā ar Publisko iepirkumu likumu, iepirkuma procedūras dokumentiem, kā arī citiem normatīvajiem aktiem.
27.6. Ja Komisija konstatē, ka atbilstoši Publisko iepirkumu likuma 44., 45., 46., 47. un 48. panta noteikumiem iesniegtajos dokumentos ietvertā informācija ir neskaidra vai nepilnīga, tā pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju. Termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai. Ja Komisija ir pieprasījusi izskaidrot vai papildināt iesniegtos dokumentus, bet Pretendents to nav izdarījis atbilstoši Komisijas noteiktajām prasībām, Komisijai nav pienākuma atkārtoti pieprasīt, lai tiek izskaidrota vai papildināta šajos dokumentos ietvertā informācija.
27.7. Komisija pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
27.8. Komisija sagatavo iepirkuma procedūras ziņojumu par iepirkuma procedūru un publicē to pircēja profilā 5 (piecu) darbdienu laikā pēc lēmuma pieņemšanas par iepirkuma procedūras rezultātiem.


28. Ieinteresētā piegādātāja un Pretendenta tiesības
28.1. Ieinteresētais piegādātājs var pieprasīt papildu informāciju par iepirkuma nolikumu. Papildu informāciju var pieprasīt rakstveidā, nosūtot to Pasūtītājam pa faksu, e-pastu vai pa pastu. Papildu informācija jāpieprasa laikus, lai Komisija atbilstoši Publisko iepirkumu likuma 36. panta otrajā daļā noteiktajam termiņa ierobežojumam varētu to sniegt 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
28.2. Pretendents var pieprasīt saņemt piedāvājumu atvēršanas sanāksmes protokola kopiju.
28.3. Ja Pasūtītājs nepieciešamo informāciju par Pretendentu iegūst tieši no kompetentās institūcijas, datubāzēs vai no citiem avotiem, attiecīgais Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.
28.4. Pretendentam ir tiesības iesniegt iesniegumu Iepirkumu uzraudzības birojam Publisko iepirkumu likuma 68. pantā noteiktajos gadījumos.
28.5. Pēc iepirkuma līguma noslēgšanas Pretendents Pasūtītāja pieņemtos lēmumus var pārsūdzēt tiesā likumā noteiktajā kārtībā. Iepirkumu uzraudzības biroja iesniegumu izskatīšanas Komisijas lēmuma pārsūdzēšana neaptur tā izpildi. 

29. Cita informācija
29.1. Izziņas un citus dokumentus, kurus Publisko iepirkumu likuma noteiktajos gadījumos izsniedz kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
29.2. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam. Iesniegtos piedāvājumus, izņemot nolikumā noteiktajos gadījumos, Pretendentiem neatdod. 
29.3. Konkrētā līguma izpildei, lai pierādītu atbilstību nolikuma 3. pielikuma ”Kvalifikācija” prasībām, Pretendents drīkst balstīties uz citu personu iespējām, neatkarīgi no savstarpējo attiecību tiesiskā rakstura:
29.3.1. šādā gadījumā Pretendents nolikuma 1. pielikumā ”Pieteikums dalībai iepirkuma procedūrā” norāda visas personas, uz kuru iespējām savas kvalifikācijas pierādīšanai tas balstās, un pierāda Pasūtītājam, ka viņa rīcībā būs nepieciešamie resursi, iesniedzot šo personu un Pretendenta parakstītu apliecinājumu vai vienošanos par sadarbību un/vai resursu nodošanu Pretendenta rīcībā konkrētā līguma izpildei;
29.3.2. ja ar Pretendentu, kurš ir piegādātāju apvienība, tiks nolemts slēgt iepirkuma līgumu, tad pirms iepirkuma līguma noslēgšanas piegādātāju apvienības biedriem, jānoslēdz sabiedrības līgums Civillikuma 2241.–2280. panta noteiktajā kārtībā un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. Sabiedrības līguma noslēgšanu var aizstāt ar pilnsabiedrības vai komandītsabiedrības nodibināšanu, iesniedzot reģistrācijas dokumenta kopiju.


30. PIELIKUMI
EIS e-konkursu apakšsistēmā šī iepirkuma sadaļā publicētie pielikumi ir šī nolikuma neatņemamas sastāvdaļas 

	1. pielikums
	· Pieteikums dalībai iepirkuma procedūrā

	2. pielikums
	· Finanšu piedāvājums (veidlapa)

	3. pielikums
	· Kvalifikācija

	4. pielikums
	· Būvuzraudzības līguma projekts

	5. pielikums
	· [bookmark: _Hlk176340598]Nosacījumi būvuzraudzības veikšanai (aktualizācijas datums - 11.09.2024.)

	6. pielikums
	· [bookmark: _Hlk175219124]Būvniecības ieceres dokumentācija

6.pielikums
Atklātam konkursam
[bookmark: _Toc58053994]VIAA 2024/17 ERAF RSMT
Būvniecības ieceres dokumentācija


Atklātā konkursā “Vienkāršotā atjaunošana, būvniecības ieceres dokumentācijas izstrāde, būvdarbi un autoruzraudzība RSMT administratīvā un mācību korpusu (Ūdeļu ielā 22, 22A un 22B, Rīgā) ēkām” (Id. Nr. VIAA 2024/09 ERAF RSMT) norādītā būvniecības ieceres dokumentācija (projektēšanas Darba uzdevums un apliecinājuma kartes) pieejama EIS e-konkursu apakšsistēmas vietnē: 
https://www.eis.gov.lv/EKEIS/Supplier/Procurement/121750 

